钦定古今图书集成/理学汇编/文学典/第137卷 > 《李肇翰林志》 > 《诏书纸色》
## 钦定古今图书集成/理学汇编/文学典/第137卷 > 《李肇翰林志》 > 《诏书纸色》

凡赐予、征召、宣索处分曰“诏”，用白麻纸；慰抚军旅曰
“书”，用黄麻纸。荐告词文，用青藤纸，朱书。宰相及使相
告，用色背绫金花纸，节度使用白背绫金花纸，命妇
金花罗纸，吐蕃及赞普书，《别录》用黄花五色绫纸，吐
蕃宰相已下书用五色麻纸，南诏及清平官书，用黄
麻纸。开元十六年，置学士院，专掌内命。凡拜免将相
号令征伐，皆用白麻。中书所出，独得用黄麻。其白麻
皆在翰林院。